למי אבן טובה
למי אבן טובה,; ולמי המרגלית; ולמי שש אצבעות; בידו השמאלית.; ולי שלוש בנות; בחורות כברותים.; שדיים - מגדלות,; מחלפות - עבותים.; והן דורשות תפקידן; ותובעות הן בעל,; ולעורן אין שימלה,; ולרגלן אין נעל.; וכאילו בין כל -; הבחורים יש קנוניה,; מייד ובמזומן; ואל כפם הנדוניה.; ובאים ויוצאים,; ושוב באים חתנים -; ובסופם לב דווי; ובושת הפנים.; ומטייל ה"כיבוד",; אין ניגרע ושווה,; ממזווה לשולחן,; משולחן למזווה.; הם המה תפוחי -; הזהב הספורים,; העדים האילמים; בלילי שימורים.; והם הם הבוטנים; העומדים בעינם -; ונעורים יחלפו,; וחתנים עוד אינם.; ונעורים יחלופו,; ושנה על שנה -; ובשערות הבכירה; כבר תציץ לבנה.; תפוחי הזהב; פג ריחם, נס ליחם,; הבוטנים היתליעו,; ומבוייש המיחם.; כן, מזל ומזל:; לזה יש מרגלית,; ולזה אצבע שישית; בידו השמאלית.; ולי שלוש בנות; 